മലയാള പരിഭാഷ തയ്യാറാക്കിയത് MSone - Malayalam Subtitles for Everyone
പരിഭാഷ : ശ്രീധര്‍ Translation : Sree Dhar
ട്യൂരിൻ കുതിര [THE TURIN HORSE]
1889 ജനുവരി 3 ആം തിയതി, ട്യൂരിനിൽ,
കാർലോ അൽബെർറ്റൊ വീഥിയിലെ ആറാം നമ്പർ കെട്ടിടത്തിൽ നിന്നും ഫെഡ്രിക്ക് നിച്ഛ [Friedrich Nietzsche ] പുറത്തിറങ്ങി.
ഒരുപക്ഷെ ഒന്ന് നടക്കാൻ ആയിരിക്കും, അല്ലെങ്കിൽ കത്ത് ഉണ്ടോന്നു തിരക്കാൻ പോസ്റ്റ്‌ ഓഫീസിലോട്ട്.
അവിടുന്ന് ദൂരെ അല്ലാതെ, എന്നാൽ അദ്ദേഹം നിന്നിടത് നിന്ന് നല്ലവണ്ണം മാറി
ഒരു കുതിരവണ്ടിക്കാരൻ അയാളുടെ അനുസരണയില്ലാത്ത കുതിരയുമായി മൽപ്പിടിത്തത്തിൽ ആയിരുന്നു.
അയാൾ എത്ര ശ്രമിച്ചിട്ടും കുതിര നിന്നിടത്ത് നിന്ന് അനങ്ങാൻ കൂട്ടാക്കിയില്ല.
ഇത് സഹിക്കാതെ കുതിരക്കാരനായ... ജ്യുസേപ്പേ? അതോ കാർലോയോ? അതോ എറ്റൊരെയോ?
ക്ഷമ നശിച്ചു ചാട്ടവാർ കൊണ്ട് കുതിരയെ അടിക്കാൻ തുടങ്ങി.
നിച്ഛ ആ ആൾക്കൂട്ടത്തെ മറികടന്ന്,
കുതിരക്കാരൻ അരിശം കൊണ്ട് നോക്കിനിൽക്കേ,
ആ ദാരുണ രംഗത്തിന് ഒരന്ത്യം വരുത്തി.
ആജാനബാഹുവായ കപ്പട മീശവെച്ച നിച്ഛ ചാടി
കുതിരയുടെ കഴുത്തിന്‌ ചുറ്റും കെട്ടിപ്പിടിച്ചു കരയാൻ തുടങ്ങി.
അദ്ദേഹത്തിന്റെ അയൽവാസി അദ്ദേഹത്തെ വീട്ടിലേക്കു കൊണ്ട് പോയി.
അവിടെ അദ്ദേഹം ആരോടും മിണ്ടാതെ രണ്ടു ദിവസം ദീവാനിൽ കിടന്നു,
എന്നിട്ട് അദ്ദേഹത്തിന്റെ ജീവിതത്തിലെ അവസാനവാക്കുകൾ ഉരിയാടി,
"Mutter, ich bin dumm," [“അമ്മേ, ഞാൻ ഒരു വിഡ്ഢിയാണ്”]
അതിനു ശേഷം അദ്ദേഹം വീണ്ടും 10 വർഷം ജീവിച്ചു, സൗമ്യപ്രകൃതനായി, ഭ്രാന്തചിത്തനായി,
അമ്മയുടെയും സഹോദരിമാരുടെയും പരിചരണത്തിൽ.
ആ കുതിരയെ കുറിച്ച് ഒരു വിവരവും ഇല്ല.
ഒന്നാം ദിനം.
തയ്യാറായി.
പോയി കിടക്ക്‌.
ഏയ്‌!
ഏയ്‌, നിന്നോടാ!
എന്താ വേണ്ടത്?
നിനക്കും കേൾക്കുന്നില്ലേ?
എന്ത്?
ചിതലുകൾ… അവ പണിയെടുക്കുന്നില്ല.
58 വർഷമായി അവറ്റകളുടെ ശബ്ദം ഞാൻ കേൾക്കുന്നു.
ഇപ്പൊ കേൾക്കുന്നില്ല.
ശരിക്കും അവറ്റകൾ നിർത്തി.
അച്ഛാ, എന്താ ഇതൊക്കെ?
അറിയില്ല.
ഉറങ്ങാം.
അവൾ കിടന്നു പുതപ്പെടുത്തു പുതച്ചു.
ഒൾസ്ദൊർഫെർ ഒരു വശത്തേക്ക് ചരിഞ്ഞു കിടന്ന്,
ജനാലയിൽ കണ്ണും നാട്ടു കിടന്നു.
പെണ്ണ് ഉത്തരതിലോട്ടു നോക്കി കിടന്നു, അച്ഛൻ ജനാലയിലും
ഇടയ്ക്കിടെ, ഉത്തരത്തിൽ നിന്നും ഓടു താഴെ വീണ് പൊട്ടിച്ചിതറുന്ന
ശബ്ദം കേൾക്കാമായിരുന്നു.
അലറിക്കൊണ്ട്‌ കൊടുങ്കാറ്റ് വീടിന്റെ ചുവരിൽ ആഞ്ഞടിക്കുന്നുണ്ട്.
രണ്ടാം ദിനം
ഇങ്ങു വാ!
ഇവൾ അനങ്ങാൻ കൂട്ടാക്കുന്നില്ല.
നിർത്ത്!
ഇങ്ങു വാ!
നാശം!
തയ്യാർ ആയി.
എന്റെ കൈയ്യിൽ ഉള്ള ബ്രാണ്ടി മുഴുവൻ തീർന്നു. ഒരു കുപ്പി തരാമോ?
ഇയാൾക്ക് കുറച്ച്...
- ടൗണിൽ പോകാമായിരുന്നില്ലെ. - എല്ലാം കാറ്റടിച്ചു തകർന്നു.
എങ്ങനെ?
എല്ലാം തകര്‍ന്നു തരിപ്പണമായി.
അതെങ്ങനെ സംഭവിക്കും?
കാരണം എല്ലാം തകർന്നു കിടക്കുകയാണ്,
നശിച്ചു കിടക്കുകയാണ്,
പക്ഷെ എന്റെ അഭിപ്രായത്തിൽ അവർ എല്ലാം നേരത്തെ നശിപ്പിച്ചു കഴിഞ്ഞു.
കാരണം ഇത് മനുഷ്യൻ ഉദ്ദേശിക്കാതെ,
വരുത്തിവെക്കുന്ന വിപത്തൊന്നുമല്ല
മറിച്ച്...
ഇത് അവന്റെ തന്നെ കണക്കാക്കൽ, അതായത് അവനെക്കുറിച്ചു സ്വയം ഉള്ള വിലയിരുത്തൽ കൊണ്ടാണ്.
അതിൽ തീര്‍ച്ചയായും ദൈവത്തിനു ഒരു വലിയ പങ്കുണ്ട്,
അഥവാ പച്ചക്ക് പറഞ്ഞാൽ, കൈകടത്തലുണ്ട്.
അദ്ദേഹം കൈകടത്തുന്നതൊക്കെ
നമുക്ക് സങ്കല്‍‌പ്പിക്കാവുന്നതിൽ വെച്ച് ഏറ്റവും ഭീഭത്സമായ സൃഷ്ടി ആയിരിക്കും.
കാരണം ഈ ലോകത്തിന്റെ തന്നെ മൂല്യം ഇടിഞ്ഞു കഴിഞ്ഞു.
ഞാൻ പറഞ്ഞത് കൊണ്ട് മാത്രം ഇതിൽ മാറ്റം ഒന്നും വരില്ല.
കാരണം ചില ആളുകൾ കൈക്കലാക്കിയതിന്റെ എല്ലാം മൂല്യം കുറച്ചു കഴിഞ്ഞു.
എല്ലാം നെറികെട്ട വഴികളിലൂടെ പറ്റിച്ചു കൈക്കലാക്കിയത് കൊണ്ട്,
എല്ലാത്തിന്റെയും മൂല്യം അവർ കുറച്ചു.
എല്ലാത്തിലും കൈ കടത്തുകയും ചെയ്യും,
കൈ കടത്തിയതെല്ലാം മൂല്യം കുറയ്ക്കുകയും ചെയ്യും.
അവസാന വിജയം വരെ ഇങ്ങനെയാണ്. വിജയകരമായ അന്ത്യം വരിക്കുന്നത് വരെ.
കൈക്കലാക്കുക, മൂല്യം കുറയ്ക്കുക.
മൂല്യം കുറയ്ക്കുക, കൈക്കലാക്കുക.
വേറൊരു വിധത്തിൽ വേണമെങ്കിൽ പറഞ്ഞു തരാം.
കൈകടത്തി, മൂല്യം കുറച്ച് കൈക്കലാക്കുക, അല്ലെങ്കിൽ...
കൈകടത്തി കൈക്കലാക്കി അതുവഴി മൂല്യം കുറയ്ക്കുക.
നൂറ്റാണ്ടുകളായി ഇതിങ്ങനെ നടന്നോണ്ടിരിക്കുകയാണ്. വീണ്ടും വീണ്ടും വീണ്ടും….
ഇത്, ഇത് മാത്രം, ചിലപ്പോൾ തന്ത്രപരമായി, ചിലപ്പോൾ കർക്കശമായി,
ചിലപ്പോൾ സൗമ്യമായി, ചിലപ്പോൾ ക്രൂരമായി,
പക്ഷെ ഇതുതന്നെയാണ് നടക്കുന്നത്.
എപ്പോഴും ഒരു പോലെ
ഒളിഞ്ഞു നിന്ന് ആക്രമിക്കുന്ന ഒരു എലിയെ പോലെ.
കാരണം, ഇത്തരത്തിലുള്ള സമ്പൂര്‍ണ ജയത്തിന്,
വേറൊന്നു കൂടെ അത്യാവശ്യമായിരുന്നു. എതിരാളികൾ...
അതായതു നന്മയടങ്ങുന്നതൊന്നും, മഹത്തായ, ശ്രേഷ്ടമായതൊന്നും,
ഒരു തരത്തിലുള്ള പോരാട്ടത്തിനും മുതിരരുത് എന്ന്.
ഒരു തരത്തിലുള്ള പോരാട്ടവും പാടില്ല,
ഒരു വശത്തിന്റെ ശീഘ്രമായ തിരോധാനം.
അതായത് നന്മയുടെ, ശ്രേഷ്ടതയുടെ, മഹാത്തായതിന്റെ എല്ലാം തിരോധാനം.
അങ്ങനെ ഒളിപ്പോരിലൂടെ ജയിച്ച വിജയികൾക്ക് ഈ ലോകം ഭരിക്കാനാകും.
കൂടാതെ, ഒരാൾക്കും തന്നെ അവരുടെ
കണ്ണുകളിൽ നിന്നും മറഞ്ഞിരിക്കാൻ ഒരു പഴുതു പോലും ലഭിക്കില്ല.
കാരണം കൈകടത്താനാവുന്നതൊക്കെ അവർ കൈക്കലാക്കി കഴിഞ്ഞു.
അവര്‍ക്ക് പ്രാപ്യമല്ല എന്ന് നമ്മൾ കരുതുന്ന കാര്യങ്ങൾ പോലും, അവര്‍ക്ക് പ്രാപ്യമാകും,
സ്വന്തമാകുകയും ചെയ്യും.
ആകാശം അവരുടെതായിക്കഴിഞ്ഞു, നമ്മുടെ സ്വപ്നങ്ങളും അവരുടേത്.
ഈ നിമിഷം, പ്രകൃതി, അനന്തമായ മൂകത,
അനശ്വരത പോലും, മനസ്സിലായോ?
എല്ലാം, എല്ലാം എന്നെന്നേക്കുമായി നഷ്ടപ്പെട്ടുകഴിഞ്ഞു!
ഇതിനിടയിൽ, ആ മഹാന്മാർ,
ശ്രേഷ്ടന്മാർ, എല്ലാം നിസ്സഹായരായി നോക്കി നിന്നു എന്ന് വേണമെങ്കിൽ പറയാം.
അവർക്ക് നിർത്തേണ്ടി വന്നു,
മനസ്സിലാക്കി അംഗീകരിക്കേണ്ടി വന്നു,
- ഇവിടെ ദൈവം അല്ലെങ്കിൽ ദൈവങ്ങൾ എന്നത് ഇല്ല എന്ന്.
ആ ശ്രേഷ്ടമാർ മഹാന്മാർ, ഇതെല്ലാം
തുടക്കത്തിലേ ഇതെല്ലാം മനസ്സിലാക്കേണ്ടിയിരുന്നു.
പക്ഷെ അവർക്ക് അതിനു സാധിച്ചില്ല.
അവർ അതിൽ വിശ്വസിച്ചു, അംഗീകരിച്ചു, പക്ഷെ മനസ്സിലാക്കാൻ അവർക്കായില്ല.
അവർ അങ്ങനെ നിന്നു - പരിഭ്രാന്തരായി, പക്ഷെ കീഴടങ്ങാതെ,
എന്തോ ഒന്ന്, ഒരു ആകസ്മികമായ തോന്നൽ
അവരെ പ്രബുദ്ധരാക്കുന്നത് വരെ.
ആ നിമിഷത്തിൽ പെട്ടെന്ന് അവർക്ക് ആ തിരിച്ചറിവ് ഉണ്ടായി ദൈവമോ ദൈവങ്ങളോ ഇല്ലെന്ന്.
ഒരു നിമിഷത്തിൽ അവർ മനസ്സിലാക്കി - നന്മയോ ചീത്തയോ ഇല്ല എന്ന്.
അവർ തിരിച്ചറിഞ്ഞു,
അങ്ങനെയാണെങ്കിൽ, അവർ പോലും നിലക്കൊള്ളുന്നില്ല!
ഇപ്പോൾ ആലോചിക്കുമ്പോൾ തോന്നുന്നു, ഈ നിമിഷം നമ്മൾക്ക് പറയാം,
അവർ പൂർണ്ണമായും നശിക്കപ്പെട്ടു, ശമിക്കപ്പെട്ടു.
പുൽത്തകിടിയിൽ തീകൂട്ടിയിട്ടു കത്തിത്തീർന്ന കനൽ കണക്കെ കെട്ടുപോയി.
ഒരു കൂട്ടർ സ്ഥായിയായ വിജയികളും മറ്റൊരുകൂട്ടർ സ്ഥിരമായി തോല്ക്കുന്നവരും.
പരാജയം, വിജയം,
പരാജയം, വിജയം.
അങ്ങനെ ഒരു ദിവസം, ഇവിടെ വെച്ച്
എനിക്ക് തിരിച്ചറിവ് വേണ്ടി വന്നു
തിരിച്ചറിവ് ലഭിക്കുകയും ചെയ്തു, എനിക്ക് തെറ്റ് പറ്റി എന്ന്
ഈ ലോകത്ത് ഒരുതരത്തിലുള്ള മാറ്റങ്ങളും
സംഭവിച്ചിട്ടുമില്ല, സംഭവിക്കുകയുമില്ല
എന്ന് വിചാരിച്ചതാണ് എന്റെ തെറ്റ് എന്ന്.
എന്നെ വിശ്വസിച്ചാലും ഇല്ലെങ്കിലും, എനിക്ക് നന്നായി അറിയാം,
ഈ മാറ്റങ്ങളൊക്കെ സംഭവിച്ചു കഴിഞ്ഞു.
ഇതൊക്കെ ചുമ്മാ! ഒന്ന് നിർത്തിയേ!
മൂന്നാം ദിനം
കോട്ട്!
ഇവൾ കഴിക്കുന്നില്ല!
അവൾ കഴിക്കുംl.
കഴിക്ക്!
കഴിച്ചേ പറ്റൂ!
എന്താ അത്?
എന്താ അവിടെ?
ഒരു വണ്ടി വരുന്നുണ്ട്.
ആരാണ്?
നാടോടികൾ ആണെന്ന് തോന്നുന്നു.
എന്ത് പണ്ടാരമാണ് അവർക്ക് വേണ്ടത്?
അതറിയില്ല, പക്ഷെ ഈ വഴിക്കാണ് വരുന്നത്!
വൃത്തികെട്ട തെണ്ടികൾ!
ഇപ്പൊ എന്ത് ചെയ്യും?
പോയി അവരെ ഓടിച്ചു വിട്!
എന്താ നോക്കി നിൽക്കുന്നത്?
പെട്ടെന്നാവട്ടെ!
ഇവിടെ വെള്ളം ഉണ്ട്!
ഒന്ന് സഹായിക്കൂ!
ഒന്ന് വന്നു സഹായിക്കൂ അച്ഛാ!
ഹേയ്, വാ. വന്നു കുടിക്ക്!
ഈ കുതിരയെ ഒന്ന് പിടിച്ചേ.
നോക്ക്.
പെണ്ണ് വരുന്നുണ്ട്. പെണ്ണ് വരുന്നുണ്ട്.
ചെകുത്താന്റെ കണ്ണുകൾ ആണ് അവൾക്ക്...
ഇവിടുന്നു പോ! പോകാൻ!
എന്താ ഇവിടെ ചെയ്യുന്നത്?
ഇവിടുന്നു പോ!
- വാ . ഞങ്ങളുടെ കൂടെ പോര്. - ഞാൻ ഇല്ല.
ഞാൻ എങ്ങോട്ടും വരുന്നില്ല.
ഞങ്ങളുടെ കൂടെ അമേരിക്കയിലോട്ട് വാ.
നിങ്ങൾക്ക് കാത് കേൾക്കില്ലേ? എന്നെ വിട്. ഞാനില്ല എങ്ങോട്ടും.
ഇങ്ങു വാ.
അതൊന്നും എനിക്കറിയണ്ട.
പോകാം!
പോയി തുലയെടാ നായിന്റെ മക്കളെ! ഓടിക്കോ ഇവിടുന്ന്.
വെട്ടി കുടൽമാല എടുക്കും ഞാൻ!
നശിച്ച ഊരുതെണ്ടികൾ!
ഇത് വെള്ളത്തിന്‌ വേണ്ടി.
ഇയാൾ എന്നെ കൊല്ലും! അച്ഛാ!
അച്ഛാ ! ഒന്ന് വാ!
ഇങ്ങോട്ട് വാടാ കീടമേ !
ഞങ്ങൾ തിരിച്ചു വരും!
വെള്ളം ഞങ്ങളുടെതാണ്! ഭൂമി ഞങ്ങളുടെതാണ് !
ദുർബലരേ! ദുർബലരേ!
ചാവിനെടാ! ചാവിനെടാ!
ഒന്ന്.
പുണ്യസ്ഥലങ്ങളിൽ,
ദൈവത്തിന്റെ ആരാധനയ്ക്കുതകുന്ന
ചെയ്തികൾ
മാത്രമേ
അനുവദനീയമായിട്ടുള്ളൂ,
ആ സ്ഥലത്തിന്റെ പരിപാവനതക്ക്
അനുയോജ്യമല്ലാത്തതെല്ലാം
വിലക്കപ്പെട്ടതാകുന്നു,
പുണ്യസ്ഥലങ്ങൾ എല്ലാം
അവിടെ നടന്നിട്ടുള്ള
അത്യന്തം ഭീകരമായ
അനീതിയാൽ
ദുഷിക്കപ്പെട്ടതിനാലും
ഇതെല്ലാം തിരുസഭക്ക്
ദുഷ്പേര് വരുതുന്നതിനാലും,
ഈ സ്ഥലങ്ങളിൽ
മേല്‍പ്പറഞ്ഞ കുറ്റകൃത്യങ്ങൾക്ക്
പ്രായശ്ചിത്തം തേടുവാനായി
വിധികർമ്മങ്ങളാൽ പരിഹാരം
ചെയ്യും വരെ
ദൈവാരാധന
പാടുള്ളതല്ല.
ബിഷപ്പ് തന്റെ
സഭയോട് പറഞ്ഞു,
"കർത്താവ്‌ നിങ്ങളുടെ ഇടയില ഉണ്ടായിരുന്നു,
"പകൽ രാത്രിയാകും,
“രാത്രിക്ക് അന്ത്യമുണ്ടാകും…”
പുറത്തു കൊടുങ്കാറ്റ് വീശിക്കൊണ്ടേ ഇരുന്നു,
കാറ്റ് ഇടതടവില്ലാതെ ഒരേ ദിശയിൽ ആഞ്ഞടിച്ചു കൊണ്ടിരുന്നു.
പക്ഷെ ഇപ്പോൾ അതിനു തടസ്സമായി ഒന്നും തന്നെ ഇല്ല.
ആകെ ഉള്ളത് പൂഴിയാൽ രൂപപ്പെട്ട ഒരു ധൂമപടലം.
നിരന്തരം മുന്നോട്ടു നീങ്ങിക്കൊണ്ടിരിക്കുന്നു, വരണ്ട ധൂമപടലവും, അതിനെ എതിരേറ്റു മുന്നിൽ
നീണ്ടു കിടക്കുന്ന ശൂന്യതയും, ആ തരിശു നിലത്തിൽ,
കടിഞ്ഞാണില്ലാതെ കാറ്റ് മുന്നേറിക്കൊണ്ടിരുന്നു.
നാലാം ദിനം
- ഒന്ന് വരൂ! - എന്ത് പറ്റി?
- പെട്ടെന്ന് വരൂ! - എന്താ പ്രശ്നം?
കിണറ് !!
നാശം!
പെട്ടെന്ന് മൂട്!
അപ്പൊ ബ്രാണ്ടിയോ?
എന്താ കഴിക്കാതിരുന്നത്?
ഇപ്പൊ ഇങ്ങോട്ടും പോകണ്ടാ..
കുടിക്ക്!
കുറച്ചു വെള്ളമെങ്കിലും കുടിക്ക്!
കുടിക്ക്!
എനിക്ക് വേണ്ടി!
തുണികൾ, പാത്രങ്ങൾ, സൂചിയും നൂലും, അങ്ങനത്തെ സാധനങ്ങൾ എല്ലാം എടുത്തോ.
എന്തിനാ?
ഇവിടെ നിന്നാൽ ശരിയാവില്ല. എല്ലാം എടുക്ക്!
പുതപ്പുകൾ, ബ്രാണ്ടി.
ബ്രാണ്ടി!
പിന്നെ ഉരുളക്കിഴങ്ങും.
ആ ഉന്തുവണ്ടി എടുത്തോ.
വാ!
അഞ്ചാം ദിനം
ഇതെന്താ ഇത്ര ഇരുട്ട്?
വിളക്ക് കൊളുത്ത്!
നാശം!
ഇതൊന്നു നിറച്ചു വെച്ചൂടെ?
നിറച്ചതാണ്.
കുറച്ചു കനൽ കൊണ്ടുവാ!
എന്താ ഇതൊക്കെ?
എനിക്കറിയില്ല.
കിടക്കാം.
കനൽ അടക്കം കേട്ട് പോയി.
നാളെ വീണ്ടും ശ്രമിക്കാം.
അവർ തപ്പിത്തടഞ്ഞു കിടക്കാൻ പോകുന്നത് നമുക്ക് കേൾക്കാം.
കിടന്ന്, പുതപ്പു വലിച്ച് പുതച്ചു മൂടുന്നതും കേൾക്കാം.
അവർ ശ്വസിക്കുന്നത് നമുക്ക് കേൾക്കാനാകും.
അവർ ശ്വസിക്കുന്നത് മാത്രമേ നമുക്ക് കേൾക്കാനാകൂ.
പുറത്ത് ശ്മശാന മൂകത, കൊടുങ്കാറ്റ് ശമിച്ചു.
വീട്ടിലും ശ്മശാന മൂകത.
ആറാം ദിനം
കഴിക്ക്.
കഴിച്ചേ പറ്റൂ.
പരിഭാഷ : ശ്രീധര്‍ Translation : Sree Dhar
മലയാള പരിഭാഷ തയ്യാറാക്കിയത് MSone - Malayalam Subtitles for Everyone